stanford-oval/wikipedia huggingface dataset:
קרי באטלר
הערות שוליים

1 2  Kerry Butler – Broadway Cast & Staff | IBDB, www.ibdb.com
↑  kerrybutler.net - Just For Fans, web.archive.org, ‏2008-01-19
↑  B.F.A. Musical Theatre Alumni, Ithaca College (באנגלית)
1 2  kerrybutler.net, web.archive.org, ‏2008-01-17
1 2  BWW, Kerry Butler Interview, BroadwayWorld.com (באנגלית)
1 2 3 4 5 6 7  Kerry Butler (Performer), Playbill (באנגלית)
↑  Hairspray, Playbill (באנגלית)
↑  Little Shop of Horrors, Playbill (באנגלית)
↑  Craig Brockman, BWW TV Exclusive: The Opposite Of Sex, BroadwayWorld.com (באנגלית)
↑  Xanadu, Playbill (באנגלית)
↑  Adam Hetrick, LuPone, Ebersole and Baranski to Present Drama League Awards May 16, Playbill, ‏May 07, 2008
↑  Andrew Gans, Robert Simonson, Kerry Butler Cast in World Premiere of Catch Me If You Can Musical, Playbill, ‏February 27, 2009
↑  Andrew Gans, Butz, Tveit, Wopat, Butler, Hart, deBenedet to Star in Catch Me If You Can Premiere, Playbill, ‏March 12, 2009
↑  Andrew Gans, Rock of Ages to Welcome Kerry Butler in September, Playbill, ‏August 27, 2009
↑  Adam Hetrick, Norbert Leo Butz, Aaron Tveit, Kerry Butler and Tom Wopat Set for Broadway's Catch Me If You Can, Playbill, ‏November 10, 2010
↑  Catch Me If You Can, Playbill (באנגלית)
↑  ADAM HETRICK, Ragtime Concert at Avery Fisher Hall Gleams With Broadway Stars and Musical Riches, Playbill, ‏FEBRUARY 19, 2013
↑  Look Out! All-Star Disaster! Will Hit Broadway, Starring Adam Pascal, Roger Bart, Faith Prince & More, Broadway.com (באנגלית)
↑  Ruthie Fierberg, Disaster! Announces Closing Date, Playbill, ‏May 03, 2016
↑  Ryan McPhee, Mean Girls Musical Finds Its Plastics in Taylor Louderman and Ashley Park; Additional Casting Announced, Playbill, ‏July 27, 2017
↑  MEAN GIRLS - CAST, Playbill
↑  Ryan McPhee, Kerry Butler, Rob McClure, Leslie Kritzer Join Broadway-Aimed Beetlejuice Musical; Full Cast Announced, Playbill, ‏AugustT 22, 2018
↑  Beetlejuice, Playbill (באנגלית)
↑  Beetlejuice (הפקה מחודשת), באתר Playbiil (באנגלית)
↑  Greg Evans, Broadway’s ‘Beetlejuice’ Announces Complete Cast For Spring Return, Deadline, ‏2022-02-10 (באנגלית אמריקאית)
1 2 3 4  Kerry Butler, IMDb (באנגלית אמריקאית)
↑  Ernio Hernandez, Xanadu Star Butler Lands Recurring Role on NBC's "Lipstick Jungle", Playbill, ‏January 17, 2008
↑  Christian Borle & Kerry Butler Will Join Sutton Foster in Netflix’s Gilmore Girls Revival; Yes, They'll Sing!, Broadway.com (באנגלית)
↑  BWW News Desk, Kerry Butler's 'Faith, Trust and Pixie Dust' Set For May Release, BroadwayWorld.com (באנגלית)
↑  Stephi Wild, Kerry Butler Will Direct NEWSIES At Rise Above In Sarasota, BroadwayWorld.com (באנגלית)
↑  kerrybutler.net - Just For Fans, web.archive.org, ‏2007-12-02
↑  Kerry Butler, Broadway.com (באנגלית)
↑  Monroe George, BWW Exclusive: Celebrate Mother's Day with Some Broadway Mamas!, BroadwayWorld.com (באנגלית)
↑  Kerry Butler: Faith, Trust & Pixie Dust [CD], Broadway Records (באנגלית)
| --- | --- |
בקרת זהויות :  ISNI: 0000 0000 6689 3172  LCCN: no2001082221  MusicBrainz: 318c4a49-683e-4daf-a48e-d33645be2df7  VIAF: 80047553   WorldCat (עם VIAF): 80047553
Internet Group Management Protocol

ארכיטקטורה בסיסית של IGMP
Internet Group Management Protocol או בקיצור IGMP הוא פרוטוקול תקשורת מעל IP המשמש לניהול קבוצת שידור Multicast.
הפרוטוקול מאפשר לצמתים בעלי כתובת IP ברשת לפנות לנתב סמוך התומך ב-Multicast ובאמצעותו להירשם לקבוצת השידור הרצויה. מרגע הרישום לקבוצת השידור בנתב, הלה מוודא שהוא מקבל את חבילות המידע הנשלחות לקבוצה, ומעביר אותן הלאה לשאר הצמתים תחתיו שנרשמו לקבוצה זו.
IGMP מהווה חלק אינטגרלי מהדרישות להקמת רשת התומכת ב-Multicast, והוא נחשב לחלק משכבת הרשת של מודל ה-TCP/IP, למרות שהוא פועל מעל ל-IP. זאת בדומה ל-ICMP, שלא נחשב לפרוטוקול בשכבת התעבורה של מודל ה-TCP/IP שכן אינו מאפשר העברת מידע ברמה מעליו.
גרסאות

קיימות שלוש גרסאות ל-IGMP המוגדרות על ידי ה-Request for Comments הבאים:
IGMPv1 - מוגדר על ידי RFC 1112
IGMPv2 - מוגדר על ידי RFC 2236
IGMPv3 - מוגדר על ידי RFC 3376
מבנה חבילת IGMPv2

חבילת IGMPv2 מוגדרת על ידי RFC 2236 באופן הבא:
| + | Bits 0 - 7 | Bits 0 - 7 | Bits 0 - 7 | Bits 0 - 7 | Bits 0 - 7 | Bits 0 - 7 | Bits 0 - 7 | Bits 0 - 7 | 8 - 15 | 8 - 15 | 8 - 15 | 8 - 15 | 8 - 15 | 8 - 15 | 8 - 15 | 8 - 15 | 16 - 23 | 16 - 23 | 16 - 23 | 16 - 23 | 16 - 23 | 16 - 23 | 16 - 23 | 16 - 23 | 24 - 31 | 24 - 31 | 24 - 31 | 24 - 31 | 24 - 31 | 24 - 31 | 24 - 31 | 24 - 31 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 | סוג | סוג | סוג | סוג | סוג | סוג | סוג | סוג | זמן תגובה מקסימלי | זמן תגובה מקסימלי | זמן תגובה מקסימלי | זמן תגובה מקסימלי | זמן תגובה מקסימלי | זמן תגובה מקסימלי | זמן תגובה מקסימלי | זמן תגובה מקסימלי | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum | Checksum |
32: כתובת הקבוצה

כאשר:
סוג - מסמן את אחד מארבעת סוגי הפעולות האפשריות:
0x11 - שאילתא לנתב על קבוצת Multicast. אם מופיעה כתובת ספציפית בשדה הכתובת השאילתא תהיה האם יש איזשהם מנויים בנתב המתושאל על הקבוצה הזו. אם לא מופיעה כתובת ספציפית אזי הנתב יחזיר את כל הקבוצות המוגדרות אצלו כרגע.
0x16 - הודעת הצטרפות לקבוצה עבור נתבים התומכים ב-IGMPv2. הקבוצה המבוקשת היא לפי כתובת ה-IP הרשומה בשדה האחרון של ההודעה.
0x17 - הודעת עזיבה מקבוצה שכתובתה היא כתובת ה-IP הרשומה בשדה האחרון של ההודעה.
0x12 - הודעת הצטרפות לקבוצה עבור IGMPv1. קיים מטעמי תאימות לאחור.
זמן תגובה מקסימלי - שדה הרלוונטי אך ורק להודעות שאילתא. מציין את הזמן המקסימלי שהנתב רשאי לחכות טרם ישלח את תשובתו חזרה. בשאר ההודעות הערך הוא 0 והנתב מתעלם מהשדה.
Checksum - מחושב על פני כל חבילת ה-IP שנשלחה.
כתובת הקבוצה - כתובת ה-IP של הקבוצה המבוקשת. רלוונטית לכל ההודעות.
| סיווג פרוטוקולים על פי מודל ה־OSI |
| --- | --- | --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |  |
| שכבת הייצוג | MIME • ASCII • Unicode • TLS |  |
| שכבת השיחה | ASP • PPTP • SSH • NFS • RPC • SOCKS |  |
| שכבת התעבורה | TCP • UDP • SCTP • DCCP |  |
| שכבת הרשת | IP (IPv4 • IPv6) • ICMP • IPX • ניתוב |  |
| שכבת הקו | אתרנט • Token ring • FDDI |  |
| השכבה הפיזית | E1 • 10Base-T • RS-232 • DSL • SONET |  |
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
| --- | --- |
בקרת זהויות :  GND: 4585813-5
ורנר גינתר

ורנר גינתר (בגרמנית: Werner Günthör; נולד ב-1 ביוני 1961) הוא אתלט עבר שווייצרי. הוא אלוף עולם 3 פעמים ברציפות (רומא 1987, טוקיו 1991 ושטוטגרט 1993), אלוף אירופה (שטוטגרט 1986) וסגן אלוף אולימפי (סיאול 1988) בהדיפת כדור ברזל.
ביוגרפיה

גינתר נולד בווטוויל שבקנטון תורגאו.
באליפות העולם הראשונה באתלטיקה שנערכה בהלסינקי, פינלנד בשנת 1983 סיים גינתר במקום 15 בהדיפת כדור ברזל בתוצאה של 19.18 מטר.
באליפות אירופה באתלטיקה באולם שנערכה בגטבורג, שוודיה במרץ 1984 זכה גינתר במדליית כסף בהדיפת כדור ברזל בתוצאה של 20.33 מטר, אחרי יאניס בויארס מברית המועצות (20.84 מטר) ולפני אלסנדרו אנדריי מאיטליה (20.32 מטר). באולימפיאדת לוס אנג'לס (1984) הוא סיים במקום חמישי בהדיפת כדור ברזל בתוצאה של 20.28 מטר.
באליפות אירופה באתלטיקה באולם שנערכה באתונה, יוון במרץ 1985 זכה גינתר במדליית ארד בהדיפת כדור ברזל בתוצאה של 21.23 מטר, אחרי רמיגיאוס מכורה מצ'כוסלובקיה (21.74 מטר) ולפני אולף טימרמן ממזרח גרמניה (21.44 מטר).
באליפות אירופה באתלטיקה באולם שנערכה במדריד, ספרד במרץ 1986 זכה גינתר במדליית זהב בהדיפת כדור ברזל בתוצאה של 21.51 מטר, לפני סרגיי סמירנוב מברית המועצות (20.36 מטר) ומרקו מונטלטיצ'י מאיטליה (20.11 מטר). באליפות אירופה באתלטיקה שנערכה בשטוטגרט, מערב גרמניה אותה שנה הוא זכה במדליית זהב בהדיפת כדור ברזל בתוצאה של 22.22 מטר, לפני אולף טימרמן (21.84 מטר) ואודו באייר (20.74 מטר) שניהם ממזרח גרמניה.
ביוגרפיה > אלוף עולם

באליפות אירופה באתלטיקה באולם שנערכה בליווה, צרפת בסוף פברואר 1987 זכה גינתר במדליית כסף בהדיפת כדור ברזל בתוצאה של 21.53 מטר, אחרי טימרמן (22.19 מטר) ולפני סרגיי סמירנוב (20.97 מטר). באליפות העולם באתלטיקה באולם שנערכה באינדיאנפוליס, ארצות הברית בתחילת מרץ אותה שנה הוא זכה במדליית כסף בהדיפת כדור ברזל בתוצאה של 21.61 מטר, אחרי טימרמן (22.24 מטר) ולפני סמירנוב (20.67 מטר). באליפות העולם באתלטיקה שנערכה ברומא, איטליה בתחילת ספטמבר אותה שנה, הוא זכה במדליית זהב בהדיפת כדור ברזל בתוצאה של 22.23 מטר, לפני אנדריי (21.88 מטר) וג'ון ברנר מארצות הברית (21.75 מטר).
באולימפיאדת סיאול (1988) זכה גינתר במדליית ארד בהדיפת כדור ברזל בתוצאה של 21.99 מטר, אחרי טימרמן (22.47 מטר) ורנדי בארנס מארצות הברית (22.39 מטר).
באליפות העולם באתלטיקה באולם שנערכה בסביליה, ספרד במרץ 1991 זכה גינתר במדליית זהב בהדיפת כדור ברזל בתוצאה של 21.17 מטר, לפני קלאוס בודנמילר מאוסטריה (20,42 מטר) ורון בקס מארצות הברית (20.06 מטר). באליפות העולם שנערכה בטוקיו, יפן בסוף אוגוסט אותה שנה הוא זכה במדליית זהב בפעם השנייה ברציפות בהדיפת כדור ברזל בתוצאה של 21.67 מטר, לפני לארס ארביד נילסן מנורווגיה (20.75 מטר) ואלכסנדר קלימנקו מברית המועצות (20.34 מטר).
באולימפיאדת ברצלונה (1992) סיים גינתר במקום רביעי בהדיפת כדור ברזל בתוצאה של 20.91 מטר.
באליפות העולם שנערכה בשטוטגרט, גרמניה בשנת 1993 זכה גינתר במדליית זהב פעם שלישית ברציפות בהדיפת כדור ברזל בתוצאה של 21.97 מטר, לפני רנדי בארנס (21.80 מטר) ואלכסנדר באגץ' מאוקראינה (20.40 מטר).
גינתר התחרה גם במזחלות (בובסלי).
חייו האישיים

גינתר נשוי ומתגורר בבייל, שבקנטון ברן הנמצא בשווייץ.
שיאיו האישיים > אצטדיון

הדיפת כדור ברזל: 22.75 מטר (1988)
זריקת דיסקוס: 54.48 מטר (1985)
שיאיו האישיים > אולם

הדיפת כדור ברזל: 22.26 מטר
איגור פבלוב

איגור ולדימירוביץ' פבלוב (ברוסית: Игорь Владимирович Павлов; נולד ב-18 ביולי 1979) הוא אתלט רוסי בעבר. אלוף העולם באולם (בודפשט 2004), מקום רביעי במשחקים האולימפיים (אתונה 2004), פעמיים ברציפות מקום רביעי באליפות העולם (הלסינקי 2005 ואוסקה 2007), אלוף אירופה באולם (מדריד 2005), סגן אלוף האוניברסיאדה (דאיגו 2003) וזוכה המכביה (המכביה השמונה-עשרה 2009) בקפיצה במוט.
ביוגרפיה

פבלוב נולד במוסקבה.
ביוגרפיה > 2003 > סגן אלוף האוניברסיאדה

באוניברסיאדה שנערכה בדאיגו, קוריאה הדרומית באוגוסט 2003 הוא זכה במדליית כסף בקפיצה במוט בתוצאה של 5.65 מטר.
ביוגרפיה > 2004 > אלוף עולם באולם

באליפות העולם באולם שנערכה בבודפשט, הונגריה במרץ 2004 הוא זכה במדליית זהב בקפיצה במוט בתוצאה של 5.80 מטר לפני אדם פטצק מצ'כיה (5.70 מטר) ודניס יורצ'נקו מאוקראינה (5.70 מטר).
ביוגרפיה > 2004 > מקום רביעי במשחקים האולימפיים

באולימפיאדת אתונה שנערכה באוגוסט הוא סיים במקום רביעי בקפיצה במוט בתוצאה של 5.80 מטר.
ביוגרפיה > 2005 > אלוף אירופה באולם

באליפות אירופה באולם שנערכה במדריד, ספרד במרץ 2005 הוא זכה במדליית זהב בקפיצה במוט בתוצאה של 5.90 מטר לפני דניס יורצ'נקו מאוקראינה (5.85 מטר) טים לובינגר מגרניה (5.80 מטר).
באליפות העולם שנערכה בהלסינקי, פינלנד באוגוסט אותה שנה הוא סיים במקום רביעי בקפיצה במוט בתוצאה של 5.65 מטר בתוצאה זהה לזוכה במדליית ארד בן ארצו פבל גרסימוב.
ביוגרפיה > 2007

באליפות העולם שנערכה באוסקה, יפן באוגוסט אותה שנה הוא סיים במקום רביעי בקפיצה במוט בתוצאה של 5.81 מטר, בתוצאה זהה לזוכה במדליית ארד, דני דקר מגרמניה.
ביוגרפיה > 2008

באולימפיאדת בייג'ינג  הוא סיים במקום תשיעי בקפיצה במוט בתוצאה של 5.60 מטר.
ביוגרפיה > 2009 > אלוף המכביה

בתחרויות האתלטיקה של המכביה השמונה-עשרה שנערכו ביולי 2009 הוא ניצח בתחרות הפתוחה בקפיצה במוט בתוצאה של 5.55 מטר.
באליפות העולם שנערכה בברלין, גרמניה באוגוסט אותה שנה הוא סיים במקום 16 בקפיצה במוט בתוצאה של 5.55 מטר.
שיאים אישיים > אצטדיון

קפיצה במוט: 5.81 מטר (2007)
שיאים אישיים > אולם

קפיצה במוט: 5.90 מטר (2005)
חיים אישיים

פבלוב נשוי ואב לבת.
הערות שוליים

↑  ניר שועלי, קרויטר שני בקפיצה לגובה, אולחובסקי שלישי במוט, באתר מקור ראשון, 14 ביולי 2009
| --- | --- |
בקרת זהויות :  World Athletics: 14223486
ראיין וייטינג

ראיין קיית' וייטינג (באנגלית: Ryan Keith Whiting; נולד ב-24 בנובמבר 1986) הוא אתלט אמריקאי. הוא סגן אלוף עולם (מוסקבה 2013) ופעמיים  ברציפות אלוף העולם באולם (איסטנבול 2012 וסופוט 2014) בהדיפת כדור ברזל.
ביוגרפיה

וייטינג נולד בהאריסברג, פנסילבניה. הוא בוגר אוניברסיטת המדינה של אריזונה וזכה 5 פעמים בתואר אליפות המכללות (NCAA).
באליפות פאן-אמריקה באתלטיקה לנוער שנערכו בוינדזור, אונטריו קנדה בשנת 2005 זכה וייטינג בשתי מדליות זהב בהדיפת כדור ברזל (6 ק"ג) בתוצאה של 19.75 מטר ובזריקת דיסקוס (1.750 ק"ג) בשיא תחרות חדש של 61.40 מטר.
באליפות המכללות באתלטיקה באולם שנערכה בפאייטוויל, ארקנסו במרץ 2008 זכה וייטינג במדליית זהב בשיא מכללות חדש של 21.73 מטר (השיא הנוכחי).
באליפות העולם באתלטיקה, שנערכה בטגו שבקוריאה הדרומית, בשנת 2011 סיים וייטינג במקום שביעי בהדיפת כדור ברזל בתוצאה של 20.75 מטר.
ביוגרפיה > אלוף עולם באולם

באליפות העולם באתלטיקה באולם שנערכה באיסטנבול, טורקיה במרץ 2012 זכה וייטינג במדליית זהב בהדיפת כדור ברזל בשיא אישי חדש של 22.00 מטר, לפני דוד שטורל מגרמניה (21.88 מטר) ותומאש מאייבסקי מפולין (21.72 מטר).
במבחנים האמריקאים לאולימפיאדת לונדון (2012) סיים וייטינג במקום שני בהדיפת כדור ברזל בתוצאה של 21.66 מטר, אחרי ריס הופה (22.00 מטר) ולפני כריסטיאן קאנטוול (21.28 מטר) והבטיח את השתתפותו במשחקים. במשחקים עצמם הוא סיים במקום תשיעי בהדיפת כדור ברזל בתוצאה של 20.64 מטר. בשלב המוקדמות הוא הדף למרחק של 20.78 מטר ועלה מהמקום הרביעי.
ביוגרפיה > סגן אלוף עולם

במסגרת ליגת היהלום שנערכה בדוחא שבקטר ב-10 במאי 2013 זכה וייטינג במדליית זהב בהדיפת כדור ברזל בשיא אישי חדש ובתוצאת השנה בעולם של 22.28 מטר. באליפות העולם באתלטיקה שנערכה במוסקבה שברוסיה באוגוסט אותה שנה הוא זכה במדליית כסף בהדיפת כדור ברזל בתוצאה של 21.57 מטר, אחרי דוד שטורל (21.73 מטר) ולפני דילן ארמסטרונג מקנדה (21.34 מטר).
שיאים אישיים > אצטדיון

הדיפת כדור ברזל: 22.28 מטר (2013)
זריקת דיסקוס: 61.11 מטר (2008)
שיאים אישיים > אולם

הדיפת כדור ברזל: 22.23 מטר (2014)
ג'ונתן סרקדוטי

| --- | --- |
אין תמונה חופשית
 לידה:  1980 (בן 45 בערך) 
 השכלה:  בייליול קולג' 
 מעסיק:  הספקטייטור, ערוץ 4, דיילי טלגרף, ערוץ 5 
 
ג'ונתן סרקדוטי (באנגלית Jonathan Sacerdoti; נולד בשנת 1980) הוא שדרן,  עיתונאי ומפיק טלוויזיה בריטי. הוא מתמקד בסיקור הממלכה המאוחדת ואירופה, כולל טרור וקיצוניות, יחסי גזע, ניתוח המזרח התיכון ומשפחת המלוכה הבריטית. בנוסף, הוא פעיל נגד אנטישמיות.
ביוגרפיה

סרקדוטי נולד ב-1980 בקמדן, לונדון. אביו, צ'זארה סרקדוטי, היה ניצול השואה, וסבו היה רב איטלקי. הוא למד באוניברסיטת אוקספורד בבייליול קולג', שם קיבל תואר בשפה וספרות אנגלית.
קריירה > שידור

סרקדוטי הופיע בערוצי טלוויזיה בינלאומיים רבים, כולל BBC News, Sky News, Fox News, Al Jazeera English, i24news, NDTV ו-France 24. בשנת 2013, הצטרף לצוות הכתבים של i24news. בשנת 2022, הוא הפך לכתב קבוע המסקר את המשפחה המלכותית עבור Fox News.
ב-2022, השתתף בסרט התיעודי "מי הוא המלך צ'ארלס השלישי?" שהופק על ידי Fox News.
קריירה > עיתונאות וכתיבה

סרקדוטי כתב עבור מגוון פרסומים, כולל The Spectator ו-Daily Telegraph. כבר בגיל 17, פרסם את מאמרו הראשון ב-Daily Telegraph.
בשנת 2020, היה מעורב ברכישת העיתון "Jewish Chronicle" כחלק מקונסורציום של אנשי עסקים ומדיה, שנועד להציל את העיתון לאחר משבר כלכלי חמור.
קריירה > הפקות טלוויזיה

סרקדוטי עבד כמפיק טלוויזיה בתוכניות כמו RI:SE של Channel 4 ותוכנית הדיונים The Wright Stuff של Channel 5.
פעילות ציבורית

סרקדוטי שימש כנאמן מייסד של ארגון Campaign Against Antisemitism, שבו פעל לקידום זכויות יהודים ונגד אנטישמיות. בנוסף, הוא חבר במועצת קרן מונטיפיורי, המנהלת את הנכסים ההיסטוריים של הפילנתרופ משה מונטיפיורי.
הרצאות

סרקדוטי נשא הרצאות בכנסים בינלאומיים שאורגנו על ידי אוניברסיטת הרווארד, האוניברסיטה האמריקאית בדובאי ואוניברסיטת קיו בטוקיו. הוא גם השתתף בדיונים באיגוד אוקספורד ובאיגוד קיימברידג'.
פרסים

בשנת 2001, זכה סרקדוטי בפרס OxTALENT של אוניברסיטת אוקספורד על הישגיו בתחום ה-IT והספרות.
הערות שוליים

↑  "Jonathan Michael Sacerdoti". England & Wales, Civil Registration Birth Index. 1980.
↑  "Holocaust's 'righteous' need to be remembered, too, survivor's son says". Crux. 2021-04-12.
↑  "Jonathan Sacerdoti on the UK attack". i24news.
↑  "Prince Harry and Meghan 'treated as part of the family', not as working royals". Fox News. 2022.
↑  "Who is King Charles III?". Fox News. 2022-09-18.
↑  Jonathan Sacerdoti (1997-05-26). "When the going gets tough, Sir Ron gets going". The Daily Telegraph.
↑  "Jewish Chronicle saved by consortium after messy takeover battle". The Guardian. 2020-04-23.
↑  "Jonathan Sacerdoti - Creative Consultant and TV development Producer".
↑  "Welcome Stephen and Binyomin, farewell Jonathan and Angela". Campaign Against Antisemitism. 2016-08-19.
↑  "The Montefiore Endowment".
↑  "Terrorism in Europe".
↑  "OxTALENT Award Winners".
הוועד לפירוז גרעיני של המזרח התיכון

| --- | --- |
 מדינה:  ישראל 
 מייסדים:  אליעזר ליבנה, ישעיהו ליבוביץ 
 תקופת הפעילות:  1962–1967 (כ־5 שנים) 
 
הוועד לפירוז גרעיני של המזרח התיכון הוא ארגון שפעל בישראל בשנות ה-60 של המאה ה-20 במטרה לקדם יצירת אזור חופשי מנשק גרעיני במזרח התיכון (Nuclear-weapon-free zone).
רקע

ב-1952 הוקמה הוועדה לאנרגיה אטומית האחראית על פעילותה של מדינת ישראל בתחום הגרעין. ב-1958 התפטרו כל חברי הוועדה, פרט ליושב הראש שלה, ארנסט דוד ברגמן, זאת על רקע החלטה לפתח נשק גרעיני בישראל. בוועדה היו חברים כל מדעני הגרעין הבכירים של ישראל (אנשי האוניברסיטה העברית, מכון ויצמן והטכניון). ההתפטרות הייתה הן מטעמים מוסריים והן מטעמים של התנגדות לעלות ולמשאבים העצומים שהתוכנית דורשת, במקום שיופנו למטרות אחרות. דבר ההתפטרות נשמר בסוד והוועדה לאנרגיה אטומית התארגנה מחדש עם מדענים אחר.
ב-17 בדצמבר 1960 נחשפה תוכנית הגרעין הישראלית, כשהעיתון הבריטי דיילי אקספרס פרסם ידיעה על כך שמדינת ישראל מפתחת פצצת אטום. אף על פי שהעניין פורסם כבר בעיתונים אחרים, הפעם דובר שגרירות ישראל בלונדון הכחיש את הידיעה. הפרסום וההכחשה הישראלית פרסמו בישראל ובעולם, והדבר הביא לתגובת שרשרת. עיתונים אחרים בעולם החלו גם לפרסם תחקירים בנושא. ב-19 בדצמבר חשף העיתון וושינגטון פוסט, שהוועדה המשותפת של שתי בתי הקונגרס ערכה דיון בנושא הידיעות על הפעילות הגרעינית של מדינת ישראל, ב-8 בדצמבר, ושהכור שישראל בנתה יאפשר לה לפתח פצצת אטום בתוך 5 שנים. גם ידיעה על כך שארצות הברית גילתה שישראל בונה כור ליד דימונה נחשפה וההכחשה הראשונית שזהו "מפעל טקסטיל". הפרסום הנרחב אילץ את ראש הממשלה דוד בן-גוריון לתת התייחסות פומבית ראשונה לעניין זה, שבה אמר שהכור "מיועד לצורכי שלום בלבד". השבועון העולם הזה, הקדיש גיליון שלם לנושא, שפרסם ב-28 בדצמבר 1960, תחת הכותרת "פצצה אטומית לישראל".
ראו גם

התנועה לפירוק נשק גרעיני
האגודה הבינלאומית של רופאים למניעת מלחמה גרעינית
לקריאה נוספת

אדם רז, המאבק על הפצצה, הוצאת כרמל, 2015
הערות שוליים

1 2  ברוך קימרלינג, נשק ואנרגיה גרעינית: 'סוד' שיח האליטות, בתוך: "בשם הביטחון: סוציולוגיה של שלום ומלחמה בישראל בעידן משתנה", עורכים: מאג'ד אלחאג' ואורי בן-אליעזר, הוצאת הספרים של אוניברסיטת חיפה, פרדס הוצאה לאור, 2006, עמודים: 90–93
↑  לדוגמה באוקטובר 1960 פרסם העיתון הירדני אל שעב ידיעה על כך שישראל מפתחת פצצת אטום בסיוע צרפתי -עיתון ירדני: ישראל מייצרת פצצת־אטום פצצות אטו, מעריב, 24 באוקטובר 1960
↑  שגרירות ישראל בלונדון הכחישה ייצור פצצת אטום בישראל, קול העם, 18 בדצמבר 1960
"ישראל לא מייצרת פיצצת אטום", על המשמר, 18 בדצמבר 1960
מוסקבה על "פצצת האטום הישראלית", מעריב, 18 בדצמבר 1960
↑  "ואשינגטון פוסט": פצצת-אטום בישראל - ב-5 שנים, על המשמר, 19 בדצמבר 1960
↑  למומחים אמריקניים יש אינפורמציה ברורה כי ישראל תייצר פצצת אטום, חרות, 21 בדצמבר 1960
↑  ד. בן-גוריון: הכור השני הנבנה בנגב יפיק 24,000 קילוואט; נועד לשמש לצורכי שלום בלבד, דבר, 22 בדצמבר 1960
הכור השני - רק למטרות שלום, למרחב, 22 בדצמבר 1960
↑  "העולם הזה", גיליון 1214 מ-28 בדצמבר 1960
1 2  תביעת קבוצת פרופסורים ואנשי ציבור: על הממשלה לפרסם הצהרה מדינת על מניעת חימוש גרעיני בארצות ערב ובישראל, הַבֹּקֶר, 26 במרץ 1962
1 2 3  אדם רז, ויהודים יפים מצטרפים לתנועה זו, באתר "העוקץ", 9 בנובמבר 2015
↑  תזכיר למפא"י - בעניין פירוז גרעיני באיזור, על המשמר, 6 ביולי 1962
↑  למען הפירוז האטומי, על המשמר, 22 בספטמבר 1962
אנשי מדע ואישי ציבור מזהירים מפני פיתוח נשק גרעיני, קול העם, 25 ביולי 1962
17 אלף חתמו כבר על העצומה למען פירוז אטומי של האזור, קול העם, 22 באוקטובר 1962
↑  הפירוז הגרעיני יועלה היום בכנסת, למרחב, 6 באוגוסט 1962
חה־כ תנפיק טובי מפריך את עלילותיו של בן גוריון, קול העם, 9 באוגוסט 1962
הצעת מפ"ם לסיכום הדיון המדיני בכנסת, על המשמר, 14 בנובמבר 1962
י. חזן: תיטול הממשלה יוזמה לפירוז האיזור מחימוש גלעיני, על המשמר, 7 באוגוסט 1962
↑  ד. בן גורין מזכיר הצעת ישראל על פירוק נשק במזרח התיכון, ד.בן־גוריון מזכיר הצעת ישראל על פירוק נשק במזרח התיכה, דבר, 7 באוגוסט 1962
↑  משה כרמל, פירוז והרתעה, למרחב, 17 באוגוסט 1962
↑  קוראים ליוזמת ישראל באו"ם לפירוז האיזור, על המשמר, 12 באוקטובר 1962
↑  בן־גוריון מאיים על ראשי הוועד למען פירוז אטומי, קול העם, 11 באוקטובר 1962
↑  בן גוריון הזהיר את הועד למען פירוז אטומי מפני הסכנות הכרוכות בפעילותו, חרות, 10 באוקטובר 1962
↑  "הוועד לפירוז" תובע העברת הפיתוח הגרעיני למשרד רה"מ, למרחב, 16 בינואר 1964
↑  כור־דימונה - מקור סכנות וגרעונות יש לחסלו!, קול העם, 16 בינואר 1964
↑  אבנר כהן, "נשק גרעיני, עמימות ודמוקרטיה בישראל", בתוך ב. נויברגר, א. בן עמי (עורכים), דמוקרטיה וביטחון לאומי בישראל, ת"א, הוצאת האוניברסיטה הפתוחה, 594. המאמר נותן סקירה מקיפה של הוועד ופעולתו, שעליה מסתמכות הפסקאות האחרונות.
↑  אבנר כהן, מי הדליף את סודות הגרעין שנים לפני ואנונו? מסמכי הגרעין נחשפים, באתר הארץ, 2 בינואר 2025
מפגש של הוועד לפירוז גרעיני של המזרח התיכון בבית החלוצות. עומד: אפרים אלימלך אורבך. יושבים, מימין לשמאל: יהודה בן-משה, מרדכי בנטוב, אליעזר ליבנה
עצם מתמטי

עצם מתמטי או אובייקט מתמטי הוא מושג מהפילוסופיה של המתמטיקה, שמייצג ישות מופשטת המופיעה במתמטיקה. הוא משמש לתיאור רעיונות, תופעות, תכונות או כללים שנחקרים במסגרת ענפי המתמטיקה השונים. עצם מתמטי הוא כל דבר שמוגדר באופן פורמלי וריגורוזי. העצמים המתמטיים מאפשרים מתן ביטוי לתופעות מופשטות, בניית תיאוריות, והבנת הקשרים בין עולמות מתמטיים שונים.  דוגמאות לעצמים מתמטיים הם מספרים, קבוצות, פונקציות ויחסים.
בגאומטריה, כענף של המתמטיקה, קיימים עצמים כמו נקודות, ישרים, מצולעים, מעגלים, ספירות, פאונים ויריעות. גם באלגברה, ענף אחר של המתמטיקה, ישנם עצמים כמו חבורות, חוגים ושדות.
ראו גם

מבנה מתמטי
ילנה איסינבייבה

ילנה גדז'ייבנה איסינבייבה (ברוסית: Елена Гаджиевна Исинбаева; נולדה ב-3 ביוני 1982) היא אתלטית רוסייה לשעבר. הייתה פעמיים ברציפות אלופה אולימפית (אתונה 2004 ובייג'ינג 2008), 3 פעמים אלופת העולם (הלסינקי 2005, אוסקה 2007 ומוסקבה 2013) ושיאנית העולם הנוכחית (2021) בקפיצה במוט (5.06 מטר). היא זכתה 3 פעמים בתואר אתלטית השנה בעולם (2004, 2005 ו-2008). באוגוסט 2016 פרשה מהספורט.
איסינבייבה, הייתה לאישה הראשונה שקפצה מעל לגבול 5 מטרים באצטדיון.
ביוגרפיה

איסינבייבה נולדה בוולגוגרד. אביה מומצא טבסאראני ואמא רוסיה. מגיל 5 ועד גיל 15 התאמנה בהתעמלות מכשירים, אך מאחר שנחשבה גבוהה מאוד לענף זה, 1.74 מטר, עזבה לאתלטיקה.
ביוגרפיה > שיאנית עולם

בתחרות שנערכה בגייטשיד שבאנגליה ב-13 ביולי 2003 קבעה איסינבייבה בקפיצה במוט את שיא העולם הראשון שלה לאחר שעברה גובה של 4.82 מטר, שיפור לשיא בן השנתיים של סטייסי דרגילה מארצות הברית (4.81 מטר). חודש וחצי לאחר מכן, באליפות העולם שנערכה בפריז שבצרפת היא זכתה במדליית ארד בתוצאה של 4.65 מטר, אחרי בת ארצה סווטלנה פאופנובה (4.75 מטר) ואניקה בקר מגרמניה (4.70 מטר).
ביוגרפיה > אלופה אולימפית

באולימפיאדת אתונה (2004) זכתה איסינבייבה במדליית זהב בקפיצה במוט בשיא עולם חדש של 4.91 מטר, לפני סווטלנה פאופנובה (4.75 מטר) ואנה רוגובסקה מפולין (4.70 מטר).
ביוגרפיה > שיא עולם מעל 5 מטר

בתחרות שנערכה בלונדון ב-22 ביולי 2005 הייתה איסינבייבה לאישה הראשונה והיחידה עד כה (2013) שקפצה מעל לגבול 5 מטר.